
Brainbow

Kulcsszavak: agytérképezés; szinapszisok; tudomány
A tudomány és művészet közti határok szerintem nem olyan élesek, mint azt sokan gondolják; sokszor fedik egymást, és képviselőiknek közös munkája segít jobban megérteni az embert, és annak a világban betöltött szerepét. Alkotásom az agy neurális működésébe kíván bepillantást nyújtani. A fény- és térinstallációm az idegsejtek kommunikációs folyamatát dolgozza fel. Alkalmat nyújt a néző számára, hogy kapcsolatot teremtsen önmaga belső világával a tudomány és a kortárs művészet eszközén keresztül, emellett bemutatja, hogy e két ellentétesnek gondolt terület milyen nagy hatást tud gyakorolni a közönségre, ha együttműködnek. A neuronok kifinomult rendszere tesz minket azokká, akik vagyunk, így megértésük kulcsfontosságú.



